open-index/open-wikipedia-markdown huggingface dataset:
Kadri (koor)

**Kadri** on Harju maakonnas Kuusalus tegutsev naiskoor, mis on asutatud 1967. aastal. 

Koori dirigent on Edmar Tuul. Enne teda juhatas koori 20 aastat Krista Kukk.

Koor on osalenud üldlaulupidudel.

## Viited
Seeniorlaul

**Seeniorlaul** on Eesti laulukonkurss, mis on mõeldud üle 50-aastastele harrastuslauljatele. Konkursi võitja selgitatakse välja Pärnus toimuvas finaalis.

Esimene konkurss toimus 2007. aastal rahvakultuuriseltsi Kirmas eestvedaja Ülle Jaegeri ideel.

2019. aastal toimus 13. Seeniorlaul.

## Viited

## Välislingid
*https://60pluss.postimees.ee/6561542/xiii-seeniorlauljate-konkurss-kutsub-osalema
Vērmane aed

**Vērmane aed** (läti *Vērmanes dārzs*, saksa *Wöhrmanns Garten*) on vanim avalik aed Riia linnas Läti Vabariigis. Praegu on aia pindala umbkaudu 5 hektarit. Aia praegune nimi on lätikeelne mugandus aia algupärasest saksakeelsest  nimest.

## Wöhrmanni park
Vērmane aed rajati algselt *Wöhrmanni pargina* 1814. aastal Liivimaa kindralkuberneri Filippo Paulucci algatusel kõigest mõni aasta pärast seda, kui Riia piiramise käigus Prantsusmaa sissetungi ajal Venemaale Riia eeslinnad maha põletati. Raha ja maa pargi rajamiseks andsid Preisimaa peakonsul Riias Johann Christoph Wöhrmann ja tema ema Anna Gertrud Wöhrmann (sündinud Abels, 1750–1827).

Wöhrmanni park avati pidulikult 8. juunil 1817. Park oli 0,8 hektarit suur, eksootiliste puude, roosiaia ja restoraniga. 1829. aastal püstitati parki graniitobelisk postuumse mälestusmärgina Anna Wöhrmannile. Mälestussammas võeti maha pärast teist maailmasõda ja taastati 2000. aastal.

1836. aastal avas Riia Keemikute ja Farmatseutide Selts mineraalveepoe pargi restoranis. Kui ruumid jäid kitsaks, laiendati ehitist Heinrich Scheeli projekti järgi 1863–1864 ja 1870–1871. 1869 paigutati parki päikesekell ja purskkaev.

## Pargist saab aed
1881. aastal laiendas Riia Linnaaedade ja -parkide direktor Georg Kuphaldt pargiala oluliselt, lisades seni ehitusmaaks mõeldud krunte, samuti lähedalasuva Õigeusu Seminariga piirneva ala. Äsja laiendatud aeda rajas Kuphaldt lillepeenrad ning istutas eksootilisi puid ja põõsaid, nagu näiteks Gleditschia triacanthos, Dimorphantus mandschuricus Maxim, Aesculus rubicunda Lois, harilik pöök, Fagus asplenifolia, Fagus folis atropurpureis, saarvaher, harilik robiinia, Magnolia obovata, harilik pukspuu, teravalehine iileks,  Katavba rododendron,  kiuline tääkliilia, harilik luuderohi.

## Viited
Rúnar Már Sigurjónsson

**Rúnar Már Sigurjónsson** (sündinud 18. juunil 1990 Sauðárkrókuris) on Islandi jalgpallur, kes mängib poolkaitsjana Rumeenia kõrgliiga klubis CFR Cluj ja Islandi jalgpallikoondises.

Ta alustas klubikarjääri Islandi klubis Tindastóll. 2008. aastal liitus ta Islandi kõrgliiga klubiga HK. Aastatel 2010–2013 mängis ta Islandi kõrgliigas Valuri meeskonnas. Seejärel mängis ta aastatel 2013–2016 Rootsi kõrgliiga klubis Sundsvall. 2016. aasta suvel sõlmis ta lepingu Šveitsi kõrgliiga klubiga Grasshopper. 2018. aastal mängis ta Grasshopperist laenul St. Gallenis. Aastatel 2019–2020 mängis ta Kasahstani kõrgliiga klubis Astana, kellega tuli 2019. aastal Kasahstani meistriks. 2021. aasta veebruaris siirdus ta Clujsse ning tuli samal hooajal klubiga Rumeenia meistriks.

Islandi jalgpallikoondises tegi Sigurjónsson debüüdi 2012. aasta novembris sõprusmängus Andorra vastu ning lõi selles mängus ka koondisekarjääri esimese värava. Ta kuulus Islandi koondisse 2016. aasta Euroopa meistrivõistlustel.

## Saavutused
;Astana
*Kasahstani kõrgliiga: 2019
*Kasahstani superkarikas: 2020
;CFR Cluj
*Liga I: 2020–21
*Supercupa României: 2020
Tooma I tuulepark

**Tooma I tuulepark** on tuulepark Eestis, mis asub Pärnu maakonnas Lääneranna vallas Esivere külas. Tuulepargi hõlmatava maa-ala suurus on umbes 37,7 hektarit.

Tooma tuulepark rajati tollase haldusjaotuse järgi Lääne maakonnas Hanila vallas Esivere külas 2009. aastal. See on **Tooma tuulepargi** I etapp, mis saavutas täisvõimsuse 2010. aasta veebruaris. Tooma tuulepargis on kaheksa 2 MW võimsusega Enercon E-82-tüüpi elektrituulikut, mis kuuluvad OÜ-le Nelja Energia.

Pargi koguvõimsus on 16 MW.

Elektrituulikute tootja on Saksa ettevõte Enercon GmbH. 344 tonni kaaluva tuuliku masti kõrgus on 78 meetrit, rootori läbimõõt 82 meetrit ning kavandatud eluiga 20 aastat.

Tooma tuulepargi esimese etapi koguinvesteering on 25,9 miljonit eurot, rajamist haldab projektiettevõte Hanila Tuulepargid OÜ.

**Tooma tuulepargi aastatoodang**

## Viited
Antonio Rukavina

**Antonio Rukavina** (sündinud 26. jaanuaril 1984 Belgradis) on Serbia jalgpallur, kes mängib paremkaitsjana Kasahstani kõrgliiga klubis Astana ja Serbia jalgpallikoondises.

Ta alustas klubikarjääri 2002. aastal Serbia klubis Bežanija. Klubikarjääri jooksul on ta mänginud veel Serbia suurklubis Partizan, Saksamaa klubides Dortmundi Borussia ja TSV 1860 München ning Hispaania kõrgliigas Valladolidi Reali ja Villarreali meeskonnas. 2018. aasta juulis liitus ta Astanaga.

Debüüdi Serbia jalgpallikoondises tegi Rukavina 2. juunil 2007 EM-i valikmängus Soome vastu. Ta on kuulunud Serbia koondisse 2010.. ja 2018. aasta maailmameistrivõistlustel.

## Saavutused
;Bežanija
*Serbia esiliiga: 2005–06
;Dortmundi Borussia
*DFL-Supercup: 2008
*DFB-Pokal: Teine koht 2007–08
;Astana
*Kasahstani liiga: 2018
*Kasahstani superkarikas: 2019
Ruslan Stefantšuk

**Ruslan Stefantšuk** (ukraina keeles Руслан Олексійович Стефанчук; sündinud 29. oktoobril 1975 Ternopolis Ukraina NSV-s) on ukraina õigusteadlane ja poliitik.

## Poliitikas
Ta on alates 8. oktoobrist 2021 Ukraina Ülemraada esimees.

## Viited

## Välislingid
* Василий Пехньо. Разумков, Кондратюк, Стефанчук. Что известно о новых руководителях Верховной Рады - Hromadske.ua, 29.08.2019
Raudlehelised

**Raudlehelised** (*Lomandroideae*) on aspariliste sugukonda arvatud alamsugukond. Mõnedes süsteemides on selle alamsugukonna perekonnad arvatud eraldi sugukonda ***Lomandraceae***.
Püsik-põrsashein

**Püsik-põrsashein** (*Hypochaeris radicata*) on korvõieliste sugukonda arvatud taimeliik.

Eestis on taime vaid Lõuna-Eestis ja seal paiguti.

## Viited

## Välislingid
*
Laiuv jumikas

**Laiuv jumikas** (*Centaurea diffusa*) on korvõieliste sugukonda kuuluv taimeliik.

Taim on Eestis haruldane tulnukliik. Ta kasvab teeservadel ja raudteedel.

## Viited

## Välislingid
*
Sügisene seanupp

**Sügisene seanupp** (*Leontodon autumnalis*) on korvõieliste sugukonna seanupu perekonda kuuluv mitmeaastane rohttaim.

Taim on Eestis sage.

## Viited

## Välislingid
*
AIK Fotboll

**AIK Fotboll** on Rootsi jalgpalliklubi, mis tegutseb Stockholmis. Klubi mängib riigi kõrgliigas Allsvenskan.

Klubi on asutatud 15. veebruaril 1891 ja klubi jalgpalliosakond loodi viis aastat hiljem.

AIK on tulnud Rootsi meistriks 12 korda, millega on see riigi edukuselt neljas klubi. AIK on kõige enim hooaegu Rootsi kõrgliigas mänginud klubi. AIK on ainus Stockholmi klubi, mis on UEFA võistlustel jõudnud alagrupiturniirile. Hooajal 1996–97 jõuti UEFA karikavõitjate karikavõistluste veerandfinaali, hooajal 1999–2000 jõuti UEFA Meistrite Liiga alagrupiturniirile ja hooajal 2012–13 UEFA Euroopa Liiga alagrupiturniirile.

## Mängijad
### Praegune koosseis
*Seisuga 21. juuli 2025*

### Endiseid mängijaid
* Karol Mets (2019–2020)

## Saavutused
*Rootsi meister:
****Võidud** (12): 1900, 1901, 1911, 1914, 1916, 1923, 1931–1932, 1936–1937, 1992, 1998, 2009, 2018
*Rootsi esiiiga:
****Võidud** (1): 2005
*Svenska Cupen:
****Võidud** (8): 1949, 1950, 1975–76, 1984–1985, 1995–96, 1996–97, 1998–99, 2009
*Svenska Supercupen:
****Võidud** (1): 2010

## Mängud Eesti klubide vastu

## Viited

## Välislingid
* Klubi koduleht
Harilik kirikakar

**Harilik kirikakar** (*Bellis perennis*) on korvõieliste sugukonda kuuluv taimeliik. Rahvapäraste nimedega *margareeta* ja *jaanikakar*.

Taim on Eestis tavaline ilutaim. Taim metsistub kergesti.

## Viited

## Välislingid

*
Margareeta

**Margareeta** on naisenimi.

2019. aasta seisuga oli see Eestis esinemissageduselt 3517. naisenimi. 1. jaanuari 2019 seisuga oli Eestis eesnimi 7 naisel.

## Nime tuntud kandjaid
*...

## Viited

## Välislingid
*
Harilik kuuskhein

**Harilik kuuskhein** (*Hippuris vulgaris*) on teeleheliste sugukonda arvatud taimeliik.

Taime leidub Eestis hajusalt.

## Viited

## Välislingid
*
FK Sarajevo

**Fudbalski klub Sarajevo** on Bosnia ja Hertsegoviina jalgpalliklubi, mis tegutseb riigi pealinnas Sarajevos. See mängib riigi kõrgliigas  Premijer liga.

Sarajevo on tulnud Bosnia ja Hertsegoviina meistriks neli korda, viimati hooajal 2018–19. Hooaegadel 1966–67 ja 1984–85 tuldi Jugoslaavia meistriks. Euroopa sarjades on parimateks tulemusteks kuuteistkümne parima hulka jõudmine Euroopa karika hooajal 1967–68 ja UEFA karika hooajal 1982–83.

FK Sarajevo on riigi kõige populaarsem jalgpalliklubi. Klubi suurim rivaal on Sarajevo Željezničar.

Klubi kodustaadion Asim Ferhatović Hase staadion, mis on saanud nime klubi ühe kõige legendaarsema mängija Asim Ferhatovići järgi.

## Saavutused
*Bosnia ja Hertsegoviina Premijer liga:
****Võidud** (5): 1998–99, 2006–07, 2014–15, 2018–19, 2019-20
*Jugoslaavia liiga:
****Võidud** (2): 1966–67, 1984–85
*Bosnia ja Hertsegoviina karikas:
****Võidud** (7): 1996–97, 1997–98, 2001–02, 2004–05, 2013–14, 2018–19, 2020–21

## Välislingid
* Klubi koduleht
Harilik peet

**Harilik peet** (*Beta vulgaris*) on rebasheinaliste sugukonda arvatud taimeliik.

Tuntud on hariliku peedi teisendid:
*punapeet
*suhkrupeet.

Harilik peet on Eestis tavaline kultuurtaim. Harva võib taim metsistuda.

## Viited

## Välislingid

*
Reini jumikas

**Reini jumikas** (*Centaurea rhenana*) on korvõieliste sugukonda kuuluv taimeliik.

Taim on Eestis haruldane tulnukliik.

## Viited

## Välislingid
*
Mägijumikas

**Mägijumikas** (*Centaurea montana*) on korvõieliste sugukonda kuuluv taimeliik.

Taime kasvatatakse Eestis aia-ilutaimena. Harva võib taim metsistuda.

## Viited

## Välislingid
*
F91 Dudelange

**F91 Dudelange** on Luksemburgi jalgpalliklubi, mis tegutseb Dudelange'is. Klubi mängib riigi kõrgliigas Nationaldivisioun.

Klubi loodi 1991. aastal klubide Alliance Dudelange, Stade Dudelange ja US Dudelange ühinemisel.

Dudelange on tulnud Luksemburgi meistriks 15 korda ja võitnud seitse korda Luksemburgi karika.

Hooajal 2018–2019 jõudis klubi UEFA Euroopa Liiga alagrupiturniirile, millega sai Dudelange Luksemburgi läbi aegade esimeseks klubi UEFA klubide sarja alagrupiturniiril.

## Saavutused
*Luksemburgi Nationaldivisioun:
****Võidud** (16): 1999–00, 2000–01, 2001–02, 2004–05, 2005–06, 2006–07, 2007–08, 2008–09, 2010–11, 2011–12, 2013–14, 2015–16, 2016–17, 2017–18, 2018–19, 2021/22
*Luksemburgi karikas:
****Võidud** (8): 2003–04, 2005–06, 2006–07, 2008–09, 2011–12, 2015–16, 2016–17, 2018–19

## Välislingid
* Klubi koduleht
Harilik öölill

**Harilik öölill** (*Hesperis matronalis*) on ristõieliste sugukonda arvatud taimeliik.

Taime kasvatatakse Eestis dekoratiivtaimena. Taim metsistub kergesti.

## Viited

## Välislingid
*
Vavilovi lauk

**Vavilovi lauk** (*Allium vavilovii*) on liilialiste sugukonda arvatud taimeliik.

Taime looduslik areaal on Türkmenistani lõunaosa ja Iraani põhjaosa.

## Viited
Sofia CSKA

**Sofia CSKA** on Bulgaaria jalgpalliklubi, mis tegutseb riigi pealinnas Sofias. See mängib riigi kõrgliigas Parva Liga.

Klubi on asutatud 5. mail 1948, kuid klubi juured ulatuvad 1923. aastal loodud armeeohvitseride klubini.

Sofia CSKA on riigi edukaim jalgpalliklubi, kes on tulnud riigi meistriks 31 korda, viimati hooajal 2007–08. Lisaks on 21 korda võidetud Bulgaaria karikas. Sofia CSKA on Bulgaaria ainus klubi, mis on jõudnud UEFA klubide tähtsaima karikasarja poolfinaali (hooaegadel 1966–67 ja 1981–82). Hooajal 1988–89 jõuti UEFA karikavõitjate karikavõistluste poolfinaali.

Klubi suurim rivaal on Sofia Levski. Nende kahe klubi omavaheline mäng on tuntud Bulgaaria jalgpalli igavese derbina. 

## Praegune koosseis
*Seisuga 10. september 2021*

## Saavutused
*Bulgaaria meister:
****Võidud** (31): 1948, 1951, 1952, 1954, 1955, 1956, 1957, 1958, 1958–59, 1959–60, 1960–61, 1961–62, 1965–66, 1968–69, 1970–71, 1971–72, 1972–73, 1974–75, 1975–76, 1979–80, 1980–81, 1981–82, 1982–83, 1986–87, 1988–89, 1989–90, 1991–92, 1996–97, 2002–03, 2004–05, 2007–08
*Bulgaaria karikas:
****Võidud** (22): 1951, 1954, 1955, 1960–61, 1964–65, 1968–69, 1971–72, 1972–73, 1973–74, 1982–83, 1984–85, 1986–87, 1987–88, 1988–89, 1992–93, 1996–97, 1998–99, 2005–06, 2010–11, 2015–16, 2020–21
*Bulgaaria superkarikas
****Võidud** (4): 1989, 2006, 2008, 2011

## Välislingid
* Klubi koduleht
Allan McGregor

**Allan James McGregor** (sündinud 31. jaanuaril 1982 Edinburghis) on Šotimaa jalgpallur (väravavaht).

Ta alustas Šotimaa klubis Rangers profikarjääri 2001. aastal. Hooaegadel 2008–09, 2009–10 ja 2010–11 tuli ta Rangersiga Šotimaa meistriks. Hooajal 2004–05 mängis ta laenul Šotimaa esiliigaklubis St Johnstone ja hooajal 2005–06 Šotimaa kõrgliigasse kuuluvas Dunfermline Athleticus.

2012. aasta juulis sõlmis ta kaheaastase lepingu Türgi kõrgliigaklubiga Beşiktaş. Aasta hiljem suundus ta 1,5 miljoni naelsterlingi eest Inglismaa kõrgliigaklubisse Hull City. Seal mängis ta kokku neli hooaega, millest kaks hooaega Inglismaa kõrgliigas. . Hooajal 2016–17 mängis ta laenul Inglismaa esiliigaklubis Cardiff City.

2018. aasta mais naasis ta Rangers, kellega sõlmis kaheaastase lepingu. Rangersi jäi ta lõpuks kuni hooaja 2022/23 lõpuni. Hooajal 2020/21 tuli ta Rangersiga neljandat korda Šotimaa meistriks. 2021. aastal valiti McGregor Rangersi aasta mängijaks. 2023. aastal võeti ta Rangersi kuulsuste halli liikmeks.

Aastatel 2007–2018 mängis McGregor Šotimaa jalgpallikoondises kokku 42 mängu. 2011. aastal valiti McGregor hooaja parimaks Šotimaa koondisemängijaks.

## Saavutused
;Rangers
*Scottish Premier League: 2008–09, 2009–10, 2010–11, 2020–21
*Scottish Cup: 2001–02, 2002–03, 2008–09, 2021–22
*Scottish League Cup: 2001–02, 2002–03, 2007–08, 2009–10, 2010–11

## Välislingid
Olrati keel

**Olrati keel** on Austroneesia hõimkonda Põhja ja Kesk-Vanuatu keelte rühma kuuluv keel, mida kõneldakse Vanuatus Gaua saarel. Olrati keel on hääbumas, 2012. aastal oli järel vaid kolm kõnelejat.

Keeles on 7 lühikest ja 7 pikka vokaalfoneemi.

Olrati keelt on kirja pandud kasutades järgmist tähestikku:

:a aa e ee ē ēē g i ii j k l m m̄ n n̄ o oo ō ōō p q r s t u uu v w y

## Viited

## Välislingid

*Vanuatu põhjaosa kaart sealsete keelte levialaga
Tirana Partizani

**Tirana Partizani** on Albaania jalgpalliklubi, mis tegutseb riigi pealinnas Tiranas. See mängib riigi kõrgliigas Kategoria Superiore.

Klubi on asutatud 1946. aastal. Klubi on tulnud Albaania meistriks 16 korda, viimati hooajal 2018–19. Sellega on Partizani riigis edukuselt kolmas klubi. Lisaks on Partizani võitnud 15 korda Albaania karika. 1970. aastal võideti Balkani karikas, millega on Partizani riigi ainus klubi, mis on võitnud rahvusvahelise klubide võistluse.

## Saavutused
*Albaania meister (17): 1947, 1948, 1949, 1954, 1957, 1958, 1959, 1961, 1962–63, 1963–64, 1970–71, 1978–79, 1980–81, 1986–87, 1992–93, 2018–19, 2022/23
*Albaania esiliiga (1): 2000–01
*Albaania karikas (15): 1948, 1949, 1957, 1958, 1961, 1963–64, 1965–66, 1967–68, 1969–70, 1972–73, 1979–80, 1990–91, 1992–93, 1996–97, 2003–04
*Albaania superkarikas (1): 2004
*Balkani karikas (1): 1970

## Välislingid
* Klubi koduleht
Élisabeth Borne

**Élisabeth Borne** (sündinud 18. aprillil 1961 Pariisis) on Prantsusmaa poliitik, 16. maist 2022 kuni 9. jaanuarini 2024 Prantsusmaa peaminister. 
Ta oli läbi kogu Prantsusmaa ajaloo riigi teine naissoost peaminister. 

Ta on lõpetanud *[[École polytechnique|École Polytechnique]]*, *[[École nationale des ponts et chaussées]]* ja *Collège des ingénieurs*. 

Ta oli 17. maist 2017 kuni 16. juuli 2019 Prantsusmaa transpordiminister, 16. juulist 2019 kuni 6. juulini 2020 Prantsusmaa keskkonnaminister ning 6. juulist 2020 kuni 16. maini 2022 Prantsusmaa tööminister.

## Välislingid
* Élisabeth Borne'i elulugu (prantsuse keeles)
Gliwice Piast

**Gliwice Piast** on Poola jalgpalliklubi, mis tegutseb Gliwices. See mängib riigi kõrgliigas Ekstraklasa.

Klubi on asutatud 1945. aastal. Klubi nimetus tuleneb Poola valitsejadünastia Piastide nimest.

Hooajal 2018–19 tuli Gliwice Piast esimest korda klubi ajaloos Poola meistriks.

Gliwice Piasti suurim rivaal on Zabrze Górnik.

## Praegune koosseis
*Seisuga 14. veebruar 2022*

## Saavutused
*Ekstraklasa:
****Võidud** (1): 2018–19
**Teised kohad (1): 2015–16
*Poola esiliiga:
****Võidud** (1): 2011–12
*Poola karikas
**Teised kohad (2): 1978, 1983

## Välislingid
* Klubi koduleht
Žongleerimine

**Žongleerimine** on esemete osavalt õhku pildumine ja nende lennult kinni püüdmine. Žongleerimisega tegelejat nimetatakse **žonglööriks**.

## Viited
Ioánnina Ülikool

**Ioannina ülikool** (kreeka keeles Πανεπιστήμιο Ιωαννίνων (Panepistimio Ioanninon)) on ülikool Kreekas Ioánninas.

Kool asutati 1964 (filosoofiakool). Kool sai iseseisvaks alates 1970.

Ülikoolis õpib üle 25 000 üliõpilase.

## Viited

## Välislingid
*Koduleht
Joseph Fourier' ülikool

**[[Joseph Fourier]]' ülikool** (prantsuse keeles *Université Joseph Fourier*; ka **Grenoble'i I ülikool**) oli ülikool Prantsusmaal Grenoble'is. Ülikool tegutses 1970-2015. Tänapäeval on see ülikool õppeasutuse Université Grenoble Alpes osa.
12. ekspeditsioon

**12. ekspeditsioon** oli Rahvusvahelise Kosmosejaama 12. alaline meeskond.

Ekspeditsioon saabus jaama koos kosmoseturist Gregory Olseniga 3. oktoobril 2005. Ekspeditsiooni meeskonda kuulusid Roskosmose kosmonaut Valeri Tokarev ja NASA astronaut William McArthur, kellest sai jaama 12. komandör. Olsen lahkus jaamast koos 11. ekspeditsiooni meeskonnaga.

Ekspeditsiooni ajal valmistasid McArthur ja Tokarev jaama ette ehitustöödeks ja tegid teaduslikke katseid. Missiooni vältel väljusid meeskonnaliikmed kaks korda avakosmosesse, viibides seal kokku 11 tundi ja 5 minutit.

1. aprillil 2006 saabus jaama 13. ekspeditsioon ja Brasiilia esimene astronaut Marcos Pontes. Pontes viibis jaamas kaheksa päeva ja lahkus koos 12. ekspeditsiooni meeskonnaga.

## Meeskond

## Viited
Koblenzi-Landau ülikool

**Koblenzi-Landau ülikool** (saksa keeles *Universität Koblenz-Landau*) on ülikool Saksamaal Koblenzis ja Landaus.

Ülikool asutati 1990.

Ülikoolis õpib üle 16 000 üliõpilase.

## Viited

## Välislingid
*Koduleht
Suur hümn Atonile

**Suur hümn Atonile** (ka **Ehnatoni suur hümn**) on Vana-Egiptuse hümn, mis on loodud 18. dünastia vaarao Ehnatoni ajal (valitses umbes 1351–1334 eKr) ja mis kuulub vaaraode ajastu tuntuimate ja kuulsaimate tekstide hulka. Selle autoriks peetakse vaarao Ehnatoni ennast, kes kehtestas Egiptuses Atoni kultuse (atonismi) ning keelas teiste jumalate kultuse.

Hümn on raiutud Amarnas Eje haukambrisse viiva lühikese koridori lääneseinale. See on seinal 13 tulbas. Hümn on tervikuna säilinud Urbain Bourianti 1883/1884 tehtud ärakirjana, kuid originaal hävis osaliselt 1890. aastal. Hümn avaldati trükis esmakordselt 1884. aastal.

Hümnis on rõhutatud ainujumal Atoni ülemvõimu ja loojarolli, Atoni rolli kogu inimkonna, nii egiptlaste kui võõrrahvaste loojana ning jumala transtsendentset loomust.

Peagi pärast hümni tõlke ilmumist märgati selle sarnasust Piibli Vana Testamendi 104. psalmiga. Mitmed teoloogid peavad osa 104. psalmist "Suure hümni Atonile" tõlkeks.

Eesti keeles on hümn ilmunud korduvalt, näiteks Philipp Vandenbergi raamatus "Nofretete" (lk 187-191, saksa keelest tõlkinud Jüri Selirand), Rosalie Davidi raamatus "Religioon ja maagia Vana-Egiptuses" (lk 333-336, inglise keelest tõlkinud Olavi Teppan) ja Jan Assmanni raamatus "Egiptlane Mooses. Mälestus Egiptusest lääne monoteismis" (lk 275-281, inglise keelest tõlkinud Kalle Hein).

Philip Glass on kasutanud hümni oma ooperis "Akhnaten".

## Hümni tekst
### Eessõna
* *Rida 1:*

N14-A30---S34-I10:X1:N17-V28-N5-V28-M17-X1:N35:N5-S34-G36-Z11-O23:V30

:Kiidulaul Re-Harachtile, Kes Silmapiiril Hõiskab Valgusena, Kes On Päikeses, elagu ta alati ja igavesti, elav päike, *sed*-pidustusel (/igal pidustusel) suur

* *Rida 2:*

V7:N35:N35-X1:V10:Z1*V30-M17-X1:N35:N5-V30:N1-V30:N17:Z1*N21-V30:N35:O1*Z1-M17-X1:N35:N5-Aa15:N27-X1:O1-M17-X1:N35:N5-M23:X1-L2:X1-S34-Aa15:Aa11:X1-V30:N17:N17:N21*N21--G39*N5

:kõige selle valitseja, mida päike ümbritseb, taeva valitseja, maa valitseja, Per-Iteni ja Achet-Iteni valitseja Ülem- ja Alam-Egiptuse valitseja näol, kes Maatist elab, kahe maa valitseja, Re On Täiuslik Ilmumisvormides, Re Ainuke, Re poeg,

* *Rida 3:*

S34-Aa15:Aa11:X1-V30:N28*Z2--T1:Aa15-P6-D36:N5*Z1:I9-M23-N42:X1-N36:X1:I9-V30:X1-N17:N17:N21*N21-

: kes Maatist elab, kroonide valitseja, Keda Päikesejumal Teenib, kelle elu on pikk ja suure kuninganna näol, keda ta armastab, kahe maa valitsejanna, Päikesejumal On Täiuslik Ilus, Ilu On Tulnud,

* *Rida 4:*

S34:X1-S29-N35:D58*U33-M7-U33-M17-I10:X1:N17-V28-N5-V28 

: ta elagu, olgu terve ja noor alati ja igavesti.

### Esimene laul

I10:D46-I9-N28:D36-M17-M17-Y1:V31-F35-I9:D21-Aa15:N27-X1:O1-N35:X1-Q3*X1:N1-G40-M17-X1:N35:N5-S34-G1-M8-D36:Y1

: Ta ütleb: "Sinu tõus taeva silmapiirile on kaunis, oo elav Aton

## Viited

## Välislingid
*Hümni algtekst, transliteratsioon ja tõlge saksa keelde
*Ingliskeelne tõlge
*Foto hümnist Eje hauakambri seinal
Alain Mabanckou

**Alain Mabanckou** (sündinud 24. veebruaril 1966 Pointe-Noire'is) on Kongo Vabariigi kirjanik, ajakirjanik ja luuletaja, ta kirjutab prantsuse keeles. Lisaks on ta kirjanduse professor California Ülikoolis Los Angeleses.

Ta sündis aastal 1966 Pointe-Noire'is, kus veetis ka lapsepõlve. Pointe-Noire'is lõpetas ta bakalaureusena Karl Marxi lütseumi. Seejärel õppis ta aastani 1988 õigusteadust Brazzaville'is Marien Ngouabi Ülikoolis. Aastatel 1989–1993 õppis ta õigusteadust Paris Dauphine Ülikoolis.

Tema raamatutest on eesti keeles ilmunud aastal 2019 Loomingu Raamatukogus "**Katkine Klaas**" (originaalis *Verre cassé*, ilmunud aastal 2005 Pariisis).
Pino

**Pino** (24. juuni 1987 Amsterdam – 9. juuli 2019 Tallinna Loomaaed) oli isane šimpans, kes elas Tallinna Loomaaias.

Ta sündis aastal 1987 Amsterdami kuninglikus loomaaias Natura ARTIS Magistra. Tallinna Loomaaeda saabus ta 1994. aasta juunis ja elas loomaaia troopikamajas 25 aastat. Tema seltsilisteks olid šimpansid Betty ja Quincy.

Pino tervis halvenes pärast 2019. aasta jaanipäeva. Talle tehti Eesti Maaülikooli anestesioloogi ja oftalmoloogi ning Tartu Ülikooli Kliinikumi anestesioloogia- ja intensiivravi kliiniku anestesioloogi ja Põhja-Eesti Regionaalhaigla radioloog-onkoloogi poolt kompleksuuring, mille käigus Pinol diagnoositi raskekujuline südamepuudulikkus, mille tagajärjel oli tekkinud äge neeru- ja maksapuudulikkus. Pinot üritati stabiliseerida 17 tundi, kuid looma süda ei pidanud vastu ja ta suri 9. juulil kell 15.30.

## Välislingid
* Loomaaed jättis hüvasti 32-aastase šimpansi Pinoga
Sandy Hook

**Sandy Hook** on Ameerika Ühendriikide New Jersey osariigis Monmouthi maakonnas asuv maasäär, mille pikkus on 9,7&nbsp;km ja laius vastavalt 0,16–1,61&nbsp;km. Maasäär moodustab Jersey rannaala põhjatipu.

## Nime etümoloogia
Uus-Madalmaade kolonistid nimetasid 17. sajandil piirkonda nimega Sant Hoek, mis inglispärastatult tähendab liivast maasäärt.

## Ajalugu
Sealne ajalooline Sandy Hooki majakas täitis New Yorgi sadamasse navigeerinud laevade juhatamisel ülitähtsat rolli.

## Omandus
Enamik Sandy Hookist kuulub Gateway National Recreation Area allüksusele ning seda haldab National Park Service.

## Viited

## Vaata ka

*Sandy Hooki majakas
*Sandy Hooki laht
*Rockaway poolsaar
Sandy Hooki tuletorn

**Sandy Hooki tuletorn** (inglise keeles *Sandy Hook Light* või *Sandy Hook Lighthouse*) on tuletorn New Jersey osariigis Sandy Hooki maasäärel, vanim siiani toimiv majakas Ameerika Ühendriikides. Tuletorn ehitati 1764. aastal Isaac Conro projekti järgi, selle põhiliseks eesmärgiks jäi Atlandit ületavate laevade juhatamine New Yorgi sadamasse.

## Vaata ka
*Hooki tuletorn (Iirimaa)

## Välislingid
Motor Sitš

**Motor Sitš** (ukraina keeles ВАТ «Мотор Січ») on õhusõidukite mootoreid valmistav ettevõte Ukrainas.

## Valik toodangust

Fail:Engine AI-136T for Mi-26(hdr) (5758503573).jpg|Mootor AI-136T kopter Mi-26(hdr) jaoks
Fail:Engine D-18T.jpg|Progress D-18T mootor
Fail:D-436-148 MAKS-2009.jpg|Progress D-436 
Fail:MS-500V HeliRussia 2010.jpg|Motor Sichi MS-500V mootor


## Välislingid
*АМКУ открыл дело о продаже Богуслаевым Мотор Сичи - Liga Novosti, 09.07.2019
*Денис Кацило. На кону Мотор Сич. Как Украина, Китай и США борются за завод Богуслаева - Liga Novosti, 14.08.2019
Diederichs

**Diederichs** oli Liivimaalt pärit aadlisuguvõsa.

## Ajalugu
Diederichsi suguvõsa päritolu ei ole teada. XVII sajandi keskpaigast on nende kohta teateid Liivimaal. 1683. aasta 26. juulil tõsteti vennad Erich Johann Diederichs (1649−pärast 1698) ja Adolf Israel Diederichs (suri pärast 1683) Rootsi aadliseisusse, kuid Rootsi rüütelkonda neid ei võetud; suguvõsa introdutseeriti rüütelkonda alles 1819. aastal.

## Suguvõsa liikmeid
*Erich Johann von Diederichs (1649−pärast 1698), major, Wolgasti komandant
*Carl Johan von Diederichs (1754−1829), ooberst
*Carl Justinus von Diederichs (1807−1875), kommodoor

## Diederichsi suguvõsa mõisavaldused
*Liivimaa eesti distrikt:
**Uderna (*Uddern*) (1758−1772, vaheajaga)

## Kirjandus
**Der Adel der russischen Ostseeprovinzen (Estland, Kurland, Livland, Ösel)*. 2. Teil. Nichtimmatrikulierter Adel. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 28 https://gdz.sub.uni-goettingen.de/id/PPN825936918?tify=%7B%22pages%22%3A%5B42%5D%2C%22view%22%3A%22info%22%7D.
*Elgenstierna, Gustaf. *Den introducerade Svenska adelns ättartavlor med tilläg och rättelser*. II kd. Stockholm: P. A. Norstedt & Söners Förlag, 1926. Lk 267−268 https://runeberg.org/elgenst/2/0283.html.

## Välislingid
*Diederichsi suguvõsa genealoogia saidil adelsvapen.com
Bātciems

**Bātciems** (ka **Bādciems**) on küla (*ciems*) Lätis Saulkrasti piirkonnas Saulkrasti vallas. Küla asub valla lõunaosas maantee A1 ääres ja jääb piirkonna keskusest Saulkrastist 13,4 ja Riiast 38,5 km kaugusele.

Bātciems rajati suvilapiirkonnaga. Küla läbib Riia–Skulte raudtee, seal asub Lilaste bussipeatus. Bātciemsi lõunaosa  asub Piejura maastikukaitsealal.

## Elanikkond


* 20 (2017)
* 27 (2019)
* 29 (2025)


## Viited
Suan Mokkh

**Wat Suan Mokkh Phalaram** (tai keeles *วัดสวนโมกขพลาราม*, "vabanemise aed") on budistlik klooster ehk vihaara Lõuna-Tais, Surat Thani provintsis, Chaiya ringkonnas.

Suan Mokkhi asutas 1932. aastal Buddhadasa Bhikkhu, järgides Tai metsatraditsiooni.

Suan Mokkh on üks tuntumaid ja austatumaid kloostreid Lõuna-Tais ja mujalgi. Paljude Tai kloostrite praegused juhid on seal viibinud Buddhadasa Bhikkhu õpilastena.

## Retriidikeskused

Suan Mokkhi kui peakloostriga on seotud Bangkokis asuv haruklooster *Buddhadasa Indapanno Archives (Suan Mokkh Bangkok)*, peakloostrist paar km idas asuv retriidikeskus International Dharma Hermitage ja selle ümbruse eraklad (*Dhamma Mata* naistele ja *Don Kiem Dhamma Hermitage* meestele) ning Samui saarel asuv retriidikeskus Dipabhāvan Meditation Center..

### Suan Mokkh International

Peakloostrist paar kilomeetrit idas asuva retriidikeskuse Suan Mokkh International ehk International Dharma Hermitage, taipäraselt *"Nanachat"*, asutas 1993. aastal Buddhadasa Bhikkhu eesmärgiga pakkuda välismaalastele võimalust õppida ja praktiseerida Buddha õpetust. Retriidikeskusse kuulub viis meditatsioonihalli, neli majutushoonet kuni 240 osavõtjale, söökla jm rajatisi, muuhulgas looduslikke kuumaveeallikaid.

Tänapäeval toimub seal igal kuul ingliskeelne kümnepäevane vaikimise retriit välismaalastele ja seitsmepäevane retriit tai inimestele. Lisaks neile võib toimuda veel mitmesuguseid üritusi.

Retriidikeskuse läheduses on kaks eraklat, *Dhamma Mata* nunnadele ja naistele ning *Don Kiem* munkadele ja meestele, kus on võimalik pikemalt peatuda ja süvenenult praktiseerida.

### Dipabhāvan Meditation Center

Samui saarel asuva Dipabhavani retriidikeskuse asutas 2004. aastal Ajahn Poh, praegune Suan Mokkhi kloostriülem. Selle eesmärk on pakkuda välismaalastele võimalust õppida ja praktiseerida Buddha õpetust.

Tänapäeval ajal toimub seal igal kuul kaks ingliskeelset seitsmepäevast vaikimisretriiti ja üks venekeelne. Lisaks neile toimub retriite ja muid üritusi tai inimestele.

## Pildigalerii

Pilt:Suan Mokkh Sala.jpg|Meditatsioonihall retriidikeskuses
Pilt:Suan Mokkh.jpg|Retriidikeskuse söökla ja administratiivhoone
Pilt:Spiritual Theater2.jpg|Pildigalerii peakloostris
Pilt:Quarters for international laymen.jpg|Don Kiemi peahoone


## Viited

## Kirjandus
* Buddhadasa Bhikkhu, 1980. The First Ten Years of Suan Mokkh.

## Välislingid
* Wat Suan Mokkh Peakloostri veebileht
* Buddhadasa Indapanno Archives Suan Mokkh Bangkok
* International Dharma Hermitage Retriidikeskus peakloostri juures
* Dipabhāvan Meditation Center Retriidikeskus Samui saarel
Ķīšupe 1

**Ķīšupe 1** (ka **Ķīšupe-1**) on küla (*ciems*) Lätis Saulkrasti piirkonnas Saulkrasti vallas. Küla asub valla põhjaosas Ķīšupe jõe ääres ja jääb piirkonna keskusest Saulkrastist 3,4 ja Riiast 49,2 km kaugusele.

Ķīšupe 1 rajati suvilapiirkonnana. Sinna jääb Priedīte bussipeatus.

## Elanikkond


* 7 (2017)
* 36 (2019)
* 46 (2025)


## Viited
Eesti Meremeeste Sõltumatu Ametiühing

**Eesti Meremeeste Sõltumatu Ametiühing** (lühend **EMSA**) on Eestis merevaldkonnas töötavaid inimesi ühendav organisatsioon.

EMSA asutati 7. juunil 1995 Tallinnas. EMSA on 1940 loodud Eesti Meremeeste Kutseühingu tegevuse jätkaja Eestis.

EMSA eesmärkide seas on põhikirja järgi näiteks:
*"töötajate organiseerimine ja nende tööalaste, majanduslike ja sotsiaalsete huvide kaitsmine ja esindamine tööandjate, tööandjate ühenduste ning riigiasutuste ees, töövaidlusorganites ja kohtus";
*"liikmete kvalifikatsiooni väärtustamisele kaasaaitamine";
*"aktiivse koostöö arendamine teiste ametiühingute ja rahvusvaheliste organisatsioonidega, kelle eesmärgid ühtivad EMSA omadega".

## Viited

## Välislingid
*Koduleht
Rahvusvaheline Tuletorniadministratsioonide Liit

**Rahvusvaheline Tuletorniadministratsioonide Liit** (inglise *International Association of Marine Aids to Navigation and Lighthouse Authorities*, lühend **IALA**) on rahvusvaheline mittetulunduslik organisatsioon, mis tegeleb ülemaailmse navigatsioonimärgistuse ühtlustamisega, et seeläbi oleks tagatud laevaliikluse ohutus, kiirus ja tõhusus. IALA-le on olulised ka keskkonnakaitse.

IALA peakorter asub Pariisis.

## Viited

## Välislingid
*Koduleht
*
Pekko Aikamiespoika

**"Pekko Aikamiespoika"** on Soome komöödiasari, mida stsenarist Timo Koivusalo kirjutas 1990. aastatel. 

Komöödiasari jooksis televisioonis kõigepealt telekanalil YLE TV2. Aastatel 1993–1997 tehti sama tegelaskuju lugudest mitu mängufilmi.

## Telesarjad
Telesari "Pekko Aikamiespoika" jooksis telekanalis YLE TV2 1993. aastal. Sarja lavastas Visa Mäkinen.

## Film
Filmisari "Pekko Aikamiespoika" algas 1993. aastal osaga "Pekko Aikamiespojan poikamiesaika" ja lõppes 1997. aastal osaga "Pekko ja unissakävelijä". Kõigi Pekko filmide stsenarist oli Timo Koivusalo.

* "Pekko Aikamiespojan poikamiesaika" (1993)
* "Pekko ja poika" (1994)
* "Pekko ja massahurmaaja" (1995)
* "Pekko ja muukalainen" (1996)
* "Pekko ja unissakävelijä" (1997)

## Album
"Pekko Aikamiespoika" heliriba album ilmus 1992. aastal Finnlevy poolt.
Pärnu ooperipäevad

**Pärnu ooperipäevad** on Pärnus iga kahe aasta tagant toimuv muusikafestival, kus kantakse ette oopereid. Festivali korraldab Eesti Kontsert. Festivali kunstiline juht on Marika Pärk.

2022. aastal toimusid 14. Pärnu ooperipäevad.

## Viited

## Välislingid
*Festivali koduleht
Kihnu kunstilaager

**Kihnu kunstilaager** on Kihnus igal aastal toimuv naivistidest kunstnike ja harrastuskunstnike kokkutulek, mille käigus maalitakse Kihnuga seotud naivistlikke maale. Laager toimub Metsamaa Pärimustalus. Laagrilisi juhendavad Jaak Visnap ja Kadri Alesmaa-Visnap.

2019. aastal toimus 11. Kihnu kunstilaager.

## Viited

## Välislingid
*Kunstilaagrist SA Kihnu Kultuuriruum kodulehel
Hooki tuletorn

**Hooki tuletorn** (iiri keeles *Teach Solais Rinn Duáin*; inglise keeles *Hook Lighthouse* või *Hook Head Lighthouse*) on tuletorn Iirimaal Wexfordi krahvkonnas Hooki poolsaare tipus (Hook Headil). See on üks vanemaid tuletorne, olles maailma teine vanim tegutsev tuletorn. Tuletorni sisemine struktuur pärineb 12. sajandist.

## Vaata ka
*Sandy Hooki tuletorn (New Jersey)
Jüri Lember

**Jüri Lember** (sündinud 24. jaanuaril 1964 Tallinnas) on Eesti kaugsõidukapten ja merendustegelane. 

1995–2002 oli ta Eesti Meremeeste Sõltumatu Ametiühingu (EMSA) juhatuse esimees, aastail 2008-2011 aseesimees ja alates 2011. aastast esimees. 

2000–2006 oli ta Eesti Mereakadeemia rektori kohusetäitja. 

Ta on dokumendi "Eesti merenduspoliitika 2012–2020" üks koostajaid.

## Viited

## Välislingid
*
Kermesmarjalised

**Kermesmarjalised** (*Phytolaccaceae*) on nelgilaadse seltsi kuuluv taimede sugukond. 

## Perekondi
**[[Phytolacca]]* - umbes 25 liiki
Ķīšupe 2

**Ķīšupe 2** (ka **Ķīšupe-2**) on küla (*ciems*) Lätis Saulkrasti piirkonnas Saulkrasti vallas. Küla asub valla põhjaosas Ķīšupe jõe ääres ja jääb piirkonna keskusest Saulkrastist 3,8 ja Riiast 49,5 km kaugusele.

Ķīšupe 2 rajati suvilapiirkonnana. Külas asub Ķīšupe bussipeatus, küla piiril ka bussipeatus DS "Ķīšupe 2".

## Elanikkond


* 54 (2017)
* 86 (2019)
* 132 (2025)


## Viited
Jojoobipõõsalised

**Jojoobipõõsalised** (*Simmondsiaceae*) on nelgilaadse seltsi kuuluv taimede sugukond. 

Sugukonda on arvatud üks liik: jojoobipõõsas (*Simmondsia chinensis*). Mõnikord käsitletakse seda liiki ka sugukonnas pukspuulised.
Tamariskilised

**Tamariskilised** (*Tamaricaceae*) on nelgilaadsete seltsi kuuluv taimede sugukond. 

## Perekondi
**Tamarix* – tamarisk

## Välislingid
*
Astra (küla)

**Astra** on küla (*ciems*) Lätis Saulkrasti piirkonnas Saulkrasti vallas. Küla asub valla keskosas Pēterupe jõe ääres ja jääb piirkonna keskusest Saulkrastist 3,8 ning Riiast 45,7 km kaugusele.

Astra rajati suvilapiirkonnana. 

## Elanikkond


* 16 (2017)
* 23 (2019)
* 35 (2025)
 

## Viited
Punapuulised

**Punapuulised** (*Erythroxylaceae*) on õistaimede sugukond malpiigialaadsete seltsist. 

Sugukonda kuulub neli perekonda 271 liigiga. Tuntuim liik on kokapõõsas ehk koka-punapuu (*Erythroxylum coca*).

## Perekonnad
**[[Aneulophus]]*
**Erythroxylum* – punapuu
**[[Nectaropetalum]]*
**[[Pinacopodium]]*
Pabaži (Saulkrasti)

**Pabaži** on küla (*ciems*) Lätis Saulkrasti piirkonnas Saulkrasti vallas.  Küla asub valla keskosas  maantee A1 ääres ja jääb piirkonna keskusest Saulkrastist 3,9 ja Riiast 43,7 km kaugusele.

Külast möödub Riia-Skulte raudtee.

Asula rajati suvilapiirkonnana. Pabažis on mälestusmärk 23. aprillil 1943 alla kukkunud Junkers Ju 88 pommituslennuki soomlastest meeskonnaliikmetele (Urho Jääskeläinen, Lauri Suhonen, Aimo Valkeeniemi ja Erkki Horma).

## Elanikkond


* 30 (2017)
* 88 (2019)
* 132 (2025)


## Viited
Toogpuulised

**Toogpuulised** (*Phyllanthaceae*) on õistaimede sugukond malpiigialaadsete seltsist. 

Sugukonda kuulub 54–60 perekonda umbes 2000 liigiga. Kõige enam on toogpuulisi troopikas, kuid neid esineb ka parasvöötmes.

## Perekondi
**[[Andrachne]]*
**[[Antidesma]]*
**[[Aporosa]]*
**Baccaurea* – kuldmarjapuu
**Breynia* – breinia
**[[Bridelia]]*
**[[Cleistanthus]]*
**[[Margaritaria]]*
**Phyllanthus* – õislehik
**[[Uapaca]]*
Nõiapuulised

**Nõiapuulised** (*Hamamelidaceae*) on õistaimede sugukond kivirikulaadsete seltsist. 

## Perekondi
**Hamamelis* – nõiapuu

## Välislingid
* Nõiapuulised andmebaasis eElurikkus
Sabakübaralised

**Sabakübaralised** (*Stachyuraceae*) on õistaimede sugukond rüüpõõsalaadsete seltsist. 

## Perekondi
**Stachyurus* - sabakübar
Līči (Saulkrasti piirkond)

**Līči** on küla (*ciems*) Lätis Saulkrasti piirkonnas Saulkrasti vallas. Küla asub valla keskosas Pēterupe jõe ääres ja jääb piirkonna keskusest Saulkrastist 4,1 ning Riiast 45,9 km kaugusele.

Līči rajati suvilapiirkonnana 

## Elanikkond


* 14 (2007)
* 24 (2019)
* 29 (2025)


## Viited
Pēterupe (Saulkrasti piirkond)

**Pēterupe** on küla küla (*ciems*) Lätis Saulkrasti piirkonnas Saulkrasti vallas. Küla asub valla keskosas Pēterupe jõe ääres ja jääb piirkonna keskusest Saulkrastist 2,3 ning Riiast 49,1 km kaugusele.

Pēterupe rajati suvilapiirkonnana.

## Elanikkond


* 28 (2017)
* 46 (2019)
* 47 (2025)


## Viited
Amhara osariik

**Amhara osariik** on 1. järgu haldusüksus Etioopia põhjaosas. Piirneb loodes Sudaaniga.

Osariigis asub Tana järv.

Osariigis asub Simieni mägede rahvuspark ja Etioopia kõrgeim tipp Ras Dašen.

Rahvastikust moodustavad üle 91% amharid. 2017. aastal oli elanike arv 21,13 miljonit.

## Ajalugu
Amhara osariik loodi 1992. aastal.

22. juunil 2019 toimus osariigis riigipöördekatse, milles hukkus provintsi president Ambachew Mekonnen ja veel mitu kõrget riigitegelast.

## Haldusjaotus
Amhara osariik on jagatud 11 piirkonnaks.
Filtrimull

**Filtrimull** on iga internetikasutaja tarvis kujundatav personaalne unikaalne informatsiooniline ruum, mis paljude internetiressurssidega seotud erilise tarkvara abil koostatakse ja kujundatakse. Mõiste võttis 2010. aastal kasutusele internetiaktivist Eli Pariser.

Näiteks salvestab Google iga internetiotsingu puhul 57 kasutajaga seotud signaali ja iga kasutaja saab otsingusõna sisestades erineva valiku informatsiooni, mis lähtub tema varasematest eelistustest.

## Vaata ka
* Kõlakamber (efekt)
* Libauudis

## Viited

## Välislingid
* "Ühe minuti loeng: filtrimull ehk kui internetigigandid otsustavad, mida näeme ja kuidas mõtleme" ERR Novaator, 30. november 2015
Toila rand

**Toila rand** on rand Ida-Viru maakonnas Toilas Soome lahe ääres.

Randa ilmestab klibu, geoloogiliselt ongi tegu kliburannaga.

Rannas asub Toila sadam.

## Viited

## Välislingid
*https://www.puhkaeestis.ee/et/toila-rand
Bihać

**Bihać** (kirillitsas Бихаћ) on linn Bosnias ja Hertsegoviinas, Una-Sana kantoni ja Bihaći valla keskus.

2013. aasta andmetel oli Bihaći elanikest bosnialasi 87,3%, horvaate 7,8% ja serblasi 1,1%.

## Loodus
Asulast voolab läbi 244 km pikkune Sava lisajõgi Una.

Una,Bihac.jpg|
Una,Bihac 2004.JPG|
Crni labudovi,Una,Bihac.jpg|


## Viited
Ivan Aparšõn

**Ivan Aparšõn** (sündinud 25. mail 1956 Berliinis) on Ukraina riigiametnik ja endine sõjaväelane.

## Välislingid
* Военный советник Зеленского осудил керченскую операцию и поддержал курс на НАТО - Lb.ua, 19.04.2019
* Апаршин Иван Михайлович - Lb.ua, 25.04.2019
* У Зеленского готовят несколько увольнений – источники - uapravda, 21.04.2020
13. ekspeditsioon

**13. ekspeditsioon** oli Rahvusvahelise Kosmosejaama 13. alaline meeskond.

Ekspeditsioon saabus jaama 1. aprillil 2006. Nendega koos saabus jaama Brasiilia astronaut Marcos Pontes. 13. ekspeditsiooni meeskonda kuulusid Pavel Vinogradov ja Jeffrey Williams. Pontes viibis jaamas kaheksa päeva ning lahkus koos 12. ekspeditsiooni meeskonnaga.

4. juulil startis Cape Canaveralilt kosmosesüstik Discovery missioonile STS-121, mis saabus jaama 6. juulil. Discovery tõi jaama Saksa astronaudi Thomas Reiteri, kellest sai 13. ekspeditsiooni liige ning esimene eurooplane, kes viibis pikka aega kosmosejaamas. Reiteri saabumisega kasvas esimest korda pärast 2003. aasta maid jaama meeskonnaliikmete arvu taas kolmeni. Vahepealsed meeskonnad olid olnud kaheliikmelised, kuna kosmosesüstiku Columbia katastroofi tõttu olid kosmosesüstikute lennud olnud peatatud.

20. septembril 2006 saabusid jaama 14. ekspeditsiooni liikmed ja esimene naiskosmoseturist Anousheh Ansari. Ansari viibis kosmosejaamas kaheksa päeva ning lahkus 28. septembril koos Vinogradovi ja Williamsiga. Reiter liitus 14. ekspeditsiooniga ja naasis Maale detsembris.

## Meeskond

## Viited
14. ekspeditsioon

**14. ekspeditsioon** oli Rahvusvahelise Kosmosejaama 14. alaline meeskond.

14. ekspeditsioon saabus jaama koos naiskosmoseturist Anousheh Ansariga 20. septembril 2006. Ansari viibis jaamas kaheksa päeva ja lahkus jaamast koos 13. ekspeditsiooni meeskonnaga. 14. ekspeditsiooni meeskonda kuulusid NASA astronaut Michael López-Alegría, Roskosmose kosmonaut Mihhail Tjurin ning kuni detsembrini Saksa astronaut Thomas Reiter ja alates detsembrist NASA astronaut Sunita Williams.

Detsembris 2006 külastas jaama kosmosesüstik Discovery, mis viis missiooni STS-116 raames Maale Reiteri ja tõi tema asemele Williamsi. Discovery tõi jaama ka P5 sõrestiku, mistõttu ehitati ümber jaama elektrisüsteem.

9. aprillil 2007 saabus jaama 15. ekspeditsioon ja kosmoseturist Charles Simonyi. López-Alegría ja Tjurin lahkusid koos Simonyiga jaamast 20. aprillil ning Williams liitus 15. ekspeditsiooniga.

## Meeskond

## Viited
Šisingi keel

**Šisingi keel** on tsjangi keel, mida räägivad šisingid Hiinas Sichuanis.

Kõnelejaid oli 2000. aastal 1800.

## Viited

## Välislingid
*https://glottolog.org/resource/languoid/id/shix1238
Razgradi Ludogorets

**Razgradi Ludogorets** on Bulgaaria jalgpalliklubi, mis tegutseb Razgradis. Klubi mängib riigi kõrgliigas Parva Liga.

Pärast 2011. aastal kõrgliigasse jõudmist on Ludogorets tulnud Bulgaaria meistriks 12 hooajal järjest. Hooaegadel 2011-12 ja 2013-14 tuldi Bulgaaria meistriks ning võideti ka karikas ja superkarikas. Hooajal 2013–2014 jõudis Ludogorets UEFA Euroopa Liiga alagrupiturniirile ja sealt lõpuks 16 parima hulka. Järgmisel hooajal osaleti ajaloo teise Bulgaaria klubina UEFA Meistrite Liiga alagrupiturniiril.

Klubi on saanud nime metsase Ludogorie piirkonna järgi riigi kirdeosas, kus ka Razgrad paikneb. Klubi tunnusvärvid on roheline ja valge ning vapiloom kotkas. Klubi kodustaadion on Ludogorets Arena, mis mahutab 10 500 pealtvaatajat.

## Praegune koosseis
*Seisuga 15. juuni 2023*

## Saavutused
* Bulgaaria liiga
** **võitja** (13): 2011–12, 2012–13, 2013–14, 2014–15, 2015–16, 2016–17, 2017–18, 2018–19, 2019/20, 2020/21, 2021/22, 2022/23, 2023/24
* Bulgaaria esiliiga
** **võitja** (1): 2010/11
* Bulgaaria karikas
** **võitja** (3): 2012, 2014, 2023
* Bulgaaria superkarikas
** **võitja** (4): 2012, 2014, 2018, 2019

## Välislingid
* Klubi koduleht
NK Maribor

**Nogometni klub Maribor** on Sloveenia jalgpalliklubi, mis tegutseb Mariboris. See mängib riigi kõrgliigas Prva liga.

Klubi on asutatud 12. detsembril 1960. Maribor on tulnud Sloveenia meistriks 15 korda, millega ollakse riigi kõige edukam klubi. Aastatel 1996–2003 tuldi Sloveenia meistriks seitsmel hooajal järjest. Alates hooajast 2008–09 on meistrivõidust ilma jäädud vaid kolmel hooajal. Lisaks on võidetud üheksa Sloveenia karikat ja neli superkarikat. Enne Sloveenia iseseisvumist mängis Maribor Jugoslaavia liigasüsteemis, kus peale Jugoslaavia esiliiga võitmist 1967. aastal suurt edu ei saavutatud.

Maribor on üks Sloveenia kõrgliiga kolmest asutajaklubist, mis pole riigi kõrgliigast kunagi välja langenud. Maribor on Sloveenia ainus klubi, mis on osalenud UEFA Meistrite Liiga alagrupiturniiril (hooaegadel 1999–2000, 2014–15 ja 2017–18). Lisaks on mitmel korral osaletud UEFA Euroopa Liiga alagrupiturniiril ning parimaks tulemuseks on 32 parima hulka jõudmine hooajal 2013–14.

Klubi suurim rivaal on Ljubljana Olimpija ning kahe nende klubi vaheline mäng on tuntud igavese derbina (*Večni derbi*).

## Saavutused
*Sloveenia liiga: 15
**1996–97, 1997–98, 1998–99, 1999–2000, 2000–01, 2001–02, 2002–03, 2008–09, 2010–11, 2011–12, 2012–13, 2013–14, 2014–15, 2016–17, 2018–19
*Sloveenia karikas: 9
**1991–92, 1993–94, 1996–97, 1998–99, 2003–04, 2009–10, 2011–12, 2012–13, 2015–16
*Sloveenia superkarikas: 4
**2009, 2012, 2013, 2014
*UEFA Intertoto karikas: 1
**2006

## Mängijaid

## Välislingid
* Klubi koduleht
Dundalk F.C.

**Dundalk Football Club** on Iirimaa jalgpalliklubi, mis tegutseb Dundalkis. See mängib riigi kõrgliigas League of Ireland Premier Division.

Klubi asutati 1903. aastal raudtee-ettevõtte Great Northern Railway töölismeeskonnana. Iirimaa jalgpalliliigas hakkas klubi mängima 1926. aastal. Hooajal 1932–33 tuldi esimese klubina väljastpoolt Dublinit riigi meistriks. Dundalk on tulnud Iirimaa meistriks 13 korda, millega ollakse riigis edukuselt teine klubi. Hooajal 2016–17 osales Dundalk ajaloos teise Iirimaa klubina UEFA Euroopa Liiga alagrupiturniiril.

## Saavutused
*League of Ireland/Premier Division: 14
**1932–33, 1962–63, 1966–67, 1975–76, 1978–79, 1981–82, 1987–88, 1990–91, 1994–95, 2014, 2015, 2016, 2018, 2019
*FAI Cup: 12
**1941–42, 1948–49, 1951–52, 1957–58, 1976–77, 1978–79, 1980–81, 1987–88, 2001–02, 2015, 2018, 2020
*League of Ireland Cup: 7
**1977–78, 1980–81, 1986–87, 1989–90, 2014, 2017, 2019
*Leinster Senior Cup: 7
**1950–51, 1960–61, 1970–71, 1973–74, 1976–77, 1977–78, 2015
*League of Ireland First Division: 2
**2000–01, 2008
*President's Cup: 3
**2015, 2019, 2021

## Viited

## Välislingid
* Klubi koduleht
Galleria dell'Accademia

**Galleria dell'Accademia di Firenze** ehk **Firenze Kunstiakadeemia galerii** on kunstimuuseum Itaalias Firenzes. Selle asutas 1784. aastal Toscana suurhertsog Leopold II.

See on tuntud kui Michelangelo "Taaveti" originaali asupaik.

2016. aastal külastas galeriid 1 461 185 inimest, millega see oli Uffizi galerii järel külastatavuselt teine kunstimuuseum Itaalias.

Kuigi see jagab nime Firenze Kunstiakadeemiaga, on tegu eraldiseisva asutusega.

## Kogud

Michelangelo "Taaveti" originaal on asunud Accademia di Belle Arti galeriis alates 1873. aastast. Väidetavalt toodi skulptuur akadeemiasse säilitamise eesmärgil, kuigi selle teisaldamisel eelmisest vabaõhu asukohast Sinjoriia platsil olid mängus ka muud tegurid. Algseks kavaks oli luua kunstniku 400. sünniaastapäeva tähistamiseks algupäraste skulptuuride ja joonistustega nn Michelangelo muuseum (avati 22. juuli 1882). Tänapäeval kuulub galerii väiksesse Michelangelo teoste kogusse kunstniku neli lõpetamata "Vangi" ("Orja", vt alt), mis olid mõeldud paavst Julius II hauale, ja püha Matteuse kuju, mis on samuti lõpetamata. 1939. aastal lisandus neile Barberini kabelist Palestrinas leitud "Pietà", ehkki asjatundjad peavad praegu selle omistamist Michelangelole küsitavaks.

Väljapandud nimetamisväärsete renessansiaja teoste hulgas on väljapaistev kogu 15. ja 16. sajandi Firenze maale Paolo Uccellolt, Domenico Ghirlandaiolt, Sandro Botticellilt ja Andrea del Sartolt ning kõrgrenessansi ajast Giambologna algupärane kipskuju "Sabiinitaride röövimine". Lisaks arvukatele Firenze gooti stiilis maalidele on galeriis ka isikupärane Lorraine'i suurhertsogite kogutud vene ikoonide kogu.

2001. aastal avati kogu "Museo degli strumenti musicali", kuhu kuulub ka Antonio Stradivari, Nicola Amati ja Bartolomeo Cristofori loodud muusikainstrumente.


Pilt:Botticelli,_The_Virgin_and_Child_with_Two_Angels_and_the_Young_St_John_the_Baptist.jpg|Botticelli, Maarja kahe ingli ja noore Ristija Johannesega
Pilt:Botticelli,_madonna_del_Mare.jpg|Botticelli "Mere madonna"
Pilt:Michelangelo_Pietà_Palestri.jpg|Michelangelo, Palestrina "Pietà"
Pilt:Michelangelo_-_Atlas.jpg|Michelangelo "Atlas"
Pilt:Michelangelo_-_Awakening_slave.jpg|Michelangelo "Orja ärkamine"
Pilt:Michelangelo_-_Bearded_slave.jpg|Michelangelo "Habemega ori"
Pilt:Michelangelo_-_Young_slave.jpg|Michelangelo "Noor ori"
Pilt:Perugino_Descent_from_the_C.jpg|Perugino "Ristilt mahavõtmine"
Pilt:Pontormo,_venere_e_amore_da_michelangelo,_1533_ca._02.jpg|Pontormo "Venus ja Amor"
Pilt:Rafael_-_São_João_Batista.jpg|Raffael "Ristija Johannes"


## Viited

## Välislingid

* Muuseumi koduleht
Saint Mary's University

**Saint Mary's University** ('Püha Maarja ülikool', ka **Halifaxi ülikool**) on ülikool Kanadas Nova Scotia provintsis Halifaxis.

Ülikool asutati 1802.

Ülikoolis õpib üle 6000 üliõpilase (2016).

## Viited

## Välislingid
*Koduleht